Marijuana poate fi folosită de bolnavii de cancer pentru ameliorarea durerilor, iar în prezent se realizează teste pentru Parkinson, Alzhemeir sau sindromul Tourette.

Legile 143 şi 339 reglementează folosirea derivaţilor din marijuana în scop medical (tincturi, răşini sau fragmente vegetale). Schimbarea legislativă oferă posibilitatea Agenţiei Medicamentului să îşi dea acordul pentru producătorii care vor să scoată pe piaţă astfel de medicamente.

Următorul pas este ca Ministerul Sănătăţii să includă preparatele pe lista de medicamente compensate, lucru care se întâmplă deja în alte nouă ţări din Uniunea Europeană.

Cu doua săptămâni în urmă, şi Franţa a mutat compuşii din marijuana de pe lista neagră pe cea a medicamentelor legale.